Mørk kjempekenguru

Mørk kjempekenguru (Macropus fuliginosus) er et pungdyr i kengurufamilien.

Beskrivelse
Den mørke kjempekenguruen er hovedsakelig gråbrun eller mørkebrun. Buken og føttene er lysere. Hannene er 105-140 cm lange, hunnene 85-120 cm. Halen hos hannene er 95-100 cm, hos hunnene er den ca 75 cm lang. Vekten ligger på rundt 28 kg, men den kan veie opptil 54 kg. 

Utbredelse og habitat
Mørk kjempekenguru er utbredt i sørlige Australia, i Vest-Australia, Sør-Australia, New South Wales, Victoria og Queensland. Den lever i skoger, gressletter og i krattskog, helst med innslag av trær og busker slik at den kan skaffe seg mat.

Atferd
Reproduksjon
Hunnene kan pare seg hele året, men føder som regel under våren eller sommeren. Hunnen går drektig i omtrent 30 dager. Når ungen er blitt født klatrer den selv opp i morens pung og suger seg fast i en spene.
Etter ca 280 dager forlater ungen morens pung for førstegang, og etter et år forlater den pungen permanent. Ungen dies til den er 17 måneder gammel og blir kjønnsmoden etter ca to år. Hos enkelte hunner derimot kan det ta tre år før de er kjønnsmodne, og hos noen hanner hel seks år.

Føde
Den mørke kjempekenguruen er en planteeter. Den livnærer seg av hovedsakelig av gress, løv, busker, bark, urter og andre planter.

Se også
Rød kjempekenguru
Grå kjempekenguru

Referanser

Eksterne lenker


Kategori:Pungdyr
Kategori:Australias endemiske fauna
Kategori:Livskraftige arter på IUCNs rødliste
Kategori:Australias pattedyr
Kategori:Vest-Australias pattedyr
Kategori:Sør-Australias pattedyr
Kategori:New South Wales' pattedyr
Kategori:Queenslands pattedyr
Kategori:Victorias pattedyr
Kategori:Pattedyr formelt beskrevet i 1817